Като цяло състоянието на ЖП мрежата в OSM е огромна каша и има толкова много неясни неща, че даже не знам откъде да ги започна:

Нямаме нищо в уикито, наистина нищо.

Имаме ли network в които да групираме релации?

Каква е конвенцията за кръщаване на линиите? А гари и спирки? В момента взимам имената на линиите както са в документите на НКЖИ по-долу, а на гарите/спирките им пиша просто имената по документи, без ж.п гара и подобни. На табелите на самите гари пише гара ХХХ обаче...

Каква е конвенцията за тагване на физическите релси? А на релациите? Дължина, оператор, начало, край?

Редно е да добавим и UIC refs. Реших че е добра идея да добавим и абревиатурите на поне големите гари с railway:ref. Взети са от тук:
https://www.rail-infra.bg/bg/345

Скоростите актуални ли са?

Кои елементи трябва да са в route=railway релация, т.е. кое се води главната линия? Ако в някоя гара самите релси се разделят на няколко коловоза всички ли влизат вътре? Къде започват/свършват второстепенните отклонения например?

Кой на какво е оператор и къде ще маркираме тази информация? На някои гари е писан оператор БДЖ, това изобщо вярно ли е?

Ако линиите са зле то поне ги има, самите влакови маршрути почти изцяло липсват.

Имаше още доста други неща но това ми хрумва за момента.